Հանդիսավոր արարողությանը մասնակցելու համար կառավարության ընդունելությունների տուն չէին գնացել միայն «Ելք» դաշինքի ներկայացուցիչները: Բացականեր կային նաեւ մյուս խմբակցություններից: «Ծառուկյան» դաշինքի առաջնորդ Գագիկ Ծառուկյանը միջոցառումը բոյկոտածների թվում էր: Ապագա խմբակցությունից այնտեղ էին Իվետա Տոնոյանը, Վարդան Բոստանջյանը, Միքայել Մելքումյանը, Վարդան Ղուկասյանը, Կարինե Պողոսյանը, Վահե Էնֆիաջյանը, Վարդեւան Գրիգորյանը, Մելիք Մանուկյանը, Արթուր Մանուկյանը, Արտյոմ Ծառուկյանը, Արայիկ Աղաբաբյանը, Շաքե Իսայանը եւ ուրիշներ: Նաիրա Զոհրաբյանը եւս չէր մասնակցում արարողությանը: